**Raphael Herburger** (s. 2. tammikuuta 1989 Dornbirn, Itävalta) on itävaltalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

Herburger on EC Dornbirnin kasvatti. Hän debytoi seuran miesten joukkueessa 16-vuotiaana Itävallan toiseksi korkeimmalla sarjatasolla Nationalligassa kaudella 2005–2006. Kaudella 2007–2008 Herburger jakoi 16 osumallaan liigan maalipörssin kymmenennen sijan neljän muun pelaajan kanssa. Hän voitti kauden päätteeksi Nationalligan mestaruuden.

Kaudeksi 2008–2009 Herbuerger siirtyi Itävallan pääsarja Erste Bank Eishockey Ligassa pelaavaan Klagenfurter AC:hen, jossa tulokaskausi toi 44 runkosarjaottelussa tehot 9+6=15 ja 17 playoff-ottelussa tehot 2+4=6. Hän voitti kauden päätteeksi Itävallan-mestaruuden. Kaudella 2011–2012 Herburger oli pudotuspeleissä Klagenfurtin paras pistemies ja syöttäjä tehoilla 3+9=12. Kaudella 2012–2013 hän pelasi loukkaantumisten takia vain kymmenen runkosarjaottelua, mutta palasi runkosarjan lopulla kaukaloihin ja voitti kauden päätteeksi Itävallan-mestaruuden.

Herburger siirtyi kaudeksi 2013–2014 kaksivuotisella sopimuksella Sveitsin National League A:n EHC Bieliin. Hänellä on käytössään ns. Sveitsin pelaajalisenssi, joten Herburger ei vie paikkaa joukkueen ulkomaalaiskiintiöstä. Hän jakoi kevään 2014 karsintasarjassa Bielin sisäisen maalipörssin voiton viidellä osumallaan Eric Beaudoinin ja Ramón Untersanderin kanssa. Kaudella 2014–2015 Herburger voitti pudotuspeleissä joukkueen sisäisen tehotilaston lukemalla +4. Helmikuussa 2015 hän teki vuoden mittaisen jatkosopimuksen Bielin kanssa.

Kaudeksi 2016–2017 Herburger palasi kotimaahansa ja siirtyi kaksivuotisella sopimuksella EC Salzburgin riveihin.

### Maajoukkueura

Herburger edusti Itävaltaa Sotšin olympiakisoissa 2014 sekä MM-kilpailuissa vuosina 2013 ja 2015, joista vuoden 2013 turnauksessa hän jakoi joukkueensa sisäisen tehotilaston voiton Sven Klimbacherin kanssa lukemalla +1. Herburger pelasi myös IA-divisioonan MM-kilpailuissa vuosina 2012 ja 2016, joista ensimmäinen turnaus päättyi hopeaan. Hän jakoi Itävallan sisäisen syöttöpörssin voiton neljällä syöttöpisteellään Michael Grabnerin kanssa. Yhteensä Herburger on pelannut 61 A-maaottelua tehopistein 10+16=26. Hän teki A-maajoukkuedebyyttinsä 6. marraskuuta 2008 Norjan Oslossa Ranskaa vastaan.

Herburger pelasi myös alle 20-vuotiaiden I-divisioonan MM-kilpailuissa vuosina 2008 (A-lohkon hopeaa) ja 2009 (B-lohkon kultaa). Hän jakoi ensimmäisessä turnauksessa Itävallan sisäisen tehotilaston voiton Patrick Maierin ja Andreas Reisingerin kanssa lukemalla +7. Jälkimmäisessä turnauksessa Herburger jakoi kuudella syöttöpisteellään turnauksen syöttöpörssin voiton joukkuetovereidensa Michael Schiechlin ja Stefan Ulmerin kanssa.

Herburger pelasi myös alle 18-vuotiaiden I-divisioonan MM-kilpailuissa vuosina 2006 ja 2007.

Muuta
-----

Herburgerin isoveli Matthias on pelannut jääkiekkoa puolustajana Itävallan alemmissa sarjoissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | EC Dornbirn | ÖNL | 32 | 7 | 6 | 13 | 30 | – | – | – | – | – | U18d1 | 5 | 1 | 4 | 5 | 8 |
| 2006–2007 | EC Dornbirn | ÖNL | 30 | 10 | 27 | 37 | 50 | 5 | 3 | 2 | 5 | 4 | U18d1 | 5 | 0 | 1 | 1 | 8 |
| 2007–2008 | EC Dornbirn | ÖNL | 31 | 16 | 31 | 47 | 67 | 12 | 2 | 11 | 13 | 20 | JMMd1 | 5 | 4 | 4 | 8 | 4 |
| 2008–2009 | Klagenfurter AC | EBEL | 44 | 9 | 6 | 15 | 24 | 17 | 2 | 4 | 6 | 20 | JMMd1 | 5 | 0 | 6 | 6 | 2 |
| 2009–2010 | Klagenfurter AC | EBEL | 38 | 4 | 9 | 13 | 26 | – | – | – | – | – |
| 2010–2011 | Klagenfurter AC | EBEL | 52 | 3 | 17 | 20 | 52 | 17 | 1 | 4 | 5 | 37 |
| 2011–2012 | Klagenfurter AC | EBEL | 45 | 7 | 12 | 19 | 59 | 15 | 3 | 9 | 12 | 31 | MMd1 A | 5 | 1 | 4 | 5 | 2 |
| 2012–2013 | Klagenfurter AC | EBEL | 10 | 0 | 2 | 2 | 22 | 12 | 4 | 6 | 10 | 14 | MM | 7 | 1 | 0 | 1 | 4 |
| 2013–2014 | EHC Biel | NLA | 45 | 6 | 7 | 13 | 16 | – | – | – | – | – | OK | 2 | 0 | 0 | 0 | 2 |
| 2014–2015 | EHC Biel | NLA | 41 | 8 | 8 | 16 | 41 | 7 | 2 | 3 | 5 | 0 | MM | 7 | 0 | 1 | 1 | 2 |
| 2015–2016 | EHC Biel | NLA | 36 | 6 | 10 | 16 | 8 | – | – | – | – | – | MMd1 A | 5 | 1 | 1 | 2 | 2 |
| 2016–2017 | EC Salzburg | EBEL | 50 | 9 | 19 | 28 | 26 | 8 | 0 | 3 | 3 | 14 | OQ | 3 | 0 | 2 | 2 | 2 |
| 2017–2018 | EC Salzburg | EBEL | 43 | 14 | 21 | 35 | 22 | 16 | 3 | 5 | 8 | 8 |
| 2018–2019 | EC Salzburg | EBEL | 47 | 11 | 20 | 31 | 24 | 13 | 4 | 1 | 5 | 8 | MM | 7 | 1 | 1 | 2 | 16 |
| 2019–2020 | EC Salzburg | EBEL | 35 | 14 | 26 | 40 | 24 | 3 | 0 | 1 | 1 | 6 |
| 2020–2021 | HC Lugano | NLA | 47 | 9 | 12 | 21 | 38 | 5 | 0 | 0 | 0 | 2 |
| 2021–2022 | HC Lugano | NLA | 45 | 5 | 13 | 18 | 30 | 6 | 0 | 1 | 1 | 4 | OQ | 3 | 1 | 0 | 1 | 2 |
| 2022–2023 | HC Lugano | NLA | 50 | 2 | 8 | 10 | 20 | 8 | 0 | 1 | 1 | 2 |
| 9 kautta | yhteensä | EBEL | 364 | 71 | 132 | 203 | 279 | 101 | 17 | 33 | 50 | 138 |
| 6 kautta | yhteensä | NLA | 264 | 36 | 58 | 94 | 153 | 26 | 2 | 5 | 7 | 8 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Raphael Herburger**.
* Raphael Herburger The Internet Hockey Databasessa (englanniksi)
* Raphael Herburger *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Raphael Herburger *Elite Prospects*. Everysport Media Group AB.  (englanniksi)
2. ↑  Raphael Herburger verlängert  13.2.2015. EHC Biel Sport AG. Viitattu 19.1.2016. (saksaksi)
3. ↑  Raphael Herburger erster Neuzugang der Red Bulls  2.5.2016. EC RED BULL SALZBURG. Viitattu 31.7.2016. (saksaksi)